अकादमी दे सचिव जफर इकबाल मन्हास होरें आदे परौह्‌नें, डोगरी भाशा दे लखारियें जिंदे च पैंथल, जम्मू, कठुआ, साम्बा, रियासी, रामनगर, उधमपुर ते हिमाचल प्रदेश दे कवि, साहित्यकार, लोक गायक ते बुद्धिजीवी शामल हे सुआगत करदे होई आक्खेआ जे एह् पैह्‌ला मौका ऐ जे लेखक सम्मेलन दा आयोजन जम्मू थमां बाह्‌र कुसै थाह्‌र कीता गेआ ऐ। उनें आक्खेआ जे अस देहाती खेतर गी नज़रअंदाज करगे तां स्हाड़ी भाशा तरक्की कियां करग कीजे मते लोक ग्रांएं पिंडे च गै रौंह्‌दे न।